# Jodie Foster

|  |
| --- |
| Jodie Foster |
|  |
|  |
| Fødd | 19. november 1962 (63 år) |
| Fødestad | Los Angeles |
| Fødenamn | Alicia Christian Foster |
| Aktive år | 1968– |
| Verka som | skodespelar, filmskodespelar, filmregissør, filmprodusent, stemmeskodespelar, karakterskodespelar, fjernsynsskodespelar, teaterprodusent, ansvarlig produsent, TV-produsent |
| Mor | Brandy Almond |
| Far | Lucius Fisher Foster |
| Ektefelle | Alexandra Hedison |
| Prisar | Cecil B. DeMille Award, Oscar for beste kvinnelege hovudrolle, Oscar for beste kvinnelege hovudrolle, Golden Globe, Saturn Award, Actor Awards, BAFTA Award for Most Promising Newcomer to Leading Film Roles, BAFTA Award for Best Actress in a Supporting Role, David di Donatello-prisen for beste utenlandske kvinnelige skuespiller, Golden Globe Award for Best Actress – Motion Picture Drama, BAFTA Award for Best Actress in a Leading Role, David di Donatello-prisen for beste utenlandske kvinnelige skuespiller, Independent Spirit Award for Best Female Lead, Screen Actors Guild Award for Outstanding Performance by a Female Actor in a Leading Role, Saturn Award for Best Actress, Crystal Award, European Film Award – Jameson People's Choice Award – Best Actress, Golden Globe Award for Best Supporting Actress – Motion Picture, stjerne på Hollywood Walk of Fame, Mary Pickford Award, Sitges Grand Honorary Award, Hasty Pudding Woman of the Year, Jupiter Award, Golden Globe Award for Best Actress – Miniseries or Television Film |

**Alicia Christian «Jodie» Foster** (fødd 19. november 1962) er ein amerikansk skodespelar, filmprodusent og filmregissør.

## Liv og virke

Ho spelte i reklamefilmar då ho var tre år, men fekk gjennombrotet sitt som barnestjerne i 1970-åra med filmar som *Alice bor her ikke lenger* (1974), *Å, for en fredag* (1976), *Bugsy Malone* (1976) og *Den lille piken nederst i veien* (1976), som gav henne ein Saturn-pris for beste kvinnelege hovudrolle. Ho vart spesielt kjend for rolla som ein barneprostituert i thrilleren *Taxi Driver* (1976), der ho vart nominert til Oscar-prisen for beste kvinnelege birolle.

I 1980-åra spelte ho mellom anna i filmane *Fra lek til alvor* (1980), *Hotel New Hampshire* (1984) og *Siesta* (1987). I 1989 vann ho ei rekkje bransjeprisar for rolla som voldtekstofferet Sarah Tobias i dramafilmen *De tiltalte*, mellom anna Oscar for beste kvinnelege hovudrolle. Ho vann den same bransjeprisen i 1992 for rolleskildringa av FBI-lærlingen Clarice Starling i skrekkfilmen *Nattsvermeren*, som er basert på boka til Thomas Harris. I løpet av 1990-åra hadde Foster òg roller i filmane *Skygger og tåke* (1991), *Maverick* (1994), *Nell* (1994), *Kontakt* (1997) og *Anna og kongen* (1999).

Ho har òg spelt i filmane *Panic Room* (2002), *En langvarig forlovelse* (2004), *Flightplan* (2005), *Inside Man* (2006), *The Brave One* (2007), *Blodig alvor – Carnage* (2011) og *Elysium* (2013). Foster har vorte nominerte til Golden Globe-prisen sju gonger og vunne to gonger. I 2013 vann ho æresprisen Cecil B. DeMille Award for sitt «framifrå bidrag til underhaldningsverda». I tillegg til dette har ho vunne éin Screen Actors Guild Award, tre BAFTA-prisar og to Saturn Awards.

Foster debuterte som filmregissør med dramafilmen *Little Man Tate* i 1991 og har sidan regissert spelefilmane *Home for the Holidays* (1995), *The Beaver* (2011) og *Money Monster* (2016). Ho har òg regissert ein episode av skrekkserien *Tales from the Darkside* (1988), to episodar av komedieserien *Orange Is the New Black* (2013–2014) og ein episode av dramaserien *House of Cards* (2014). Foster har vorte nominerte til to Primetime Emmy Awards for arbeidet på fjernsyn.

Foster (til høgre) halden tale ved avgangsfesten til elevar ved University of Pennsylvania i mai 2006; her med rektoren Amy Gutmann.Foto: Jack Duval
## Prisar og utmerkingar

Foster har fått fire Oscar-nominasjonar for prestasjonane i *Taxisjåføren*, *De tiltalte*, *Nattsvermeren* og *Nell,* ho vann prisen for *De tiltalte* og *Nattsvermeren*. Ho har òg fått sju Golden Globe-nominasjonar, i tillegg til å ha vunne to. I 2013 vann ho Golden Globes heiderspris Cecil B. DeMille Award for sitt «framifrå bidrag til underhaldningsverda». Foster har elles vunne tre BAFTA-prisar for rolleskildringane i *Taxisjåføren*, *Bugsy Malone* og *Nattsvermeren*, og to Saturn Awards for innsatsen i filmane *Den lille piken nederst i veien* og *Kontakt*. Ho har òg vunne ein Screen Actors Guild Award for rolletolkinga i *Nell* og har fått to Primetime Emmy Awards-nominasjonar for arbeidet som høvesvis produsent og regissør for *The Baby Dance* og ein episode av *Orange Is the New Black*.

## Filmografi (utval)

* 1974 – *Alice bor her ikke lenger* – Audrey
* 1976 – *Taxisjåføren* – Iris Steensman
* 1976 – *Å, for en fredag* – Annabel Andrews
* 1976 – *Den lille piken nederst i veien* – Rynn Jacobs
* 1976 – *Bugsy Malone* – Tallulah
* 1988 – *De tiltalte* – Sarah Tobias
* 1991 – *Nattsvermeren* – Clarice Starling
* 1991 – *Little Man Tate* – Dede (også regissør)
* 1994 – *Maverick* – Annabelle Bransford
* 1994 – *Nell* – Nell
* 1997 – *Kontakt* – Dr. Eleanor «Ellie» Arroway
* 1999 – *Anna og Kongen* – Anna
* 2002 – *Panic Room* – Meg Altman
* 2005 – *Flightplan* – Kyle Pratt
* 2006 – *Inside Man* – Madeliene White
* 2007 – *The Brave One* – Erica
* 2008 – *Nims hemmelige øy* – Alexandra Rover
* 2011 – *Blodig alvor – Carnage* – Penelope Longstreet
* 2011 – *The Beaver* – Meredith Black (også regissør)
* 2013 – *Elysium* – Secretary Rhodes
* 2016 – *Money Monster* (regissør)

## Kjelder

* *Denne artikkelen bygger på «Jodie Foster» frå Wikipedia på bokmål, den 11. november 2021.*

## Bakgrunnsstoff

* Jodie Foster ved The Internet Movie Database (IMDb)